
pozemkový a lesný odbor
Dlhý rad 16, 085 01 Bardejov




                                            

                                                                                              podľa  rozdeľovníka
                                                                                                                                

	Váš list číslo/zo dňa
	Naše číslo
	Vybavuje/linka
	Bardejov

	

	OU-BJ-PLO-2026/000090

	Ing.Kimáková,MBA
	05.08.2026



Vec
Schválenie registra pôvodného stavu projektu jednoduchých pozemkových úprav v katastrálnom území Nižný Tvarožec, lokalita „Záhumienky a Láziky“, dodatok č. 1 


Okresný  úrad Bardejov, pozemkový a lesný odbor (ďalej aj „správny orgán“), ako príslušný orgán v zmysle § 5 ods.4 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len „zákon o pozemkových úpravách“) v spojení s ust.§2 ods.3 zákona č.180/2013 Z. z. v znení neskorších predpisov, v konaní o jednoduchých pozemkových úpravách vykonávaných v katastrálnom území Nižný Tvarožec, lokalita „Záhumienky a Láziky“ podľa §10 ods. 3 zákona o pozemkových úpravách 

s ch v a ľ u j e

register pôvodného stavu projektu jednoduchých pozemkových úprav v  katastrálnom území Nižný Tvarožec, lokalita „Záhumienky a Láziky“, obec Nižný Tvarožec, okres Bardejov (ďalej aj „RPS“), ktorého zhotoviteľom je  Geodézia Bardejov, s.r.o., Hurbanova 11, 085 01 Bardejov, IČO 36478318. (ďalej len „zhotoviteľ“)  

Odôvodnenie:
 
Okresný úrad Bardejov, pozemkový a lesný odbor pod č.OU-BJ-PLO-2024/001097 zo dňa 29.01.2024 nariadil prípravné konanie jednoduchých pozemkových  úprav v k. ú. Nižný Tvarožec, lokalita „Záhumienky a Láziky“ z dôvodu uvedeného v § 2 ods.1 písm. h/ v nadväznosti na § 8d zákona o pozemkových úpravách, t. j., že je potrebné usporiadať pozemky vzhľadom na ich budúce použitie na iné účely, ako je hospodárenie na pôde. (ďalej aj „ JPÚ“)
Prípravným konaním bolo preukázané, že uskutočnenie JPÚ je účelné a opodstatnené, preto správny orgán rozhodnutím číslo OU-BJ-PLO-2025/000032 zo dňa 12.02.2025, ktoré nadobudlo právoplatnosť 14.03.2025, (ďalej len „rozhodnutie o povolení“) podľa § 8 v spojení s § 8d  zákona o pozemkových úpravách rozhodol o povolení pozemkových úprav formou jednoduchých pozemkových úprav so zjednodušenou dokumentáciou k pozemkom  v k. ú. Nižný Tvarožec, lokalita „Záhumienky a Láziky“ z dôvodu uvedeného v § 2 ods.1 písm. h/ v nadväznosti na § 8d zákona o pozemkových úpravách a určil obvod  projektu JPÚ.
Rozhodnutím o zmene obvodu číslo OU-BJ-PLO-2026/000090-297 zo dňa 23.04.2026, ktoré nadobudlo právoplatnosť 25.05.2026 - na základe uznesenia číslo 1/2026 Komisia do obvodu projektu JPÚ  zahrnula časť z parcely registra E KN 2015 vo výmere     4023 m2, vedenej na LV č. 771  v k. ú. Nižný Tvarožec vo vlastníctve SLOVENSKEJ REPUBLIKY v podiele 1/1, v správe SLOVENSKÉHO VOHOSPODÁRSKEHO PODNIKU, š.p., IČO  36022047, a  časť z parcely registra E KN 2016 s navrhovanou výmerou 1134 m2 ( pôvodná výmera  v obvode 771 m2), vedenej na LV č. 662 v k. ú. Nižný Tvarožec vo vlastníctve SLOVENSKEJ REPUBLIKY v podiele 1/1, v správe SLOVENSKÉHO POZEMKOVÉHO FONDU, IČO 17335345.


Vo fáze projektu JPÚ - úvodné podklady, po prešetrení, zameraní a zobrazení obvodu projektu JPÚ, stabilizovaní význačných lomových bodov hraníc obvodu projektu JPÚ, ktoré boli vykonané v rámci operátu obvodu projektu pozemkových úprav, následne pri spracovaní RPS vychádzal zhotoviteľ z písomných údajov informačného systému katastra nehnuteľností, z grafických údajov ISKN – vektorovej katastrálnej mapy, operátu obvodu projektu JPÚ (technická správa určenia hranice obvodu JPÚ) a znaleckého posudku č. 96/2025 a znaleckého posudku č. 50/2026 vyhotoveného znalcom Ing. Miroslavom Lissým. 
Následne začali práce na vyhotovovaní súpisu údajov o pôvodných nehnuteľnostiach a právnych vzťahov k nim, určení hodnoty pozemkov a trvalých porastov v obvode projektu pozemkových úprav, vyhotovovaní zoznamu vlastníkov a iných osôb dotknutých pozemkovými úpravami, ktoré sú obsahom RPS.

 Pri spracovaní RPS  (softvérom LandPro ver. 7.33.2.1 od spoločnosti CGS s.r.o. Bratislava) boli využité tieto podklady:
-elaborát prípravného konania
-rozhodnutie o povolení
-výsledky predchádzajúcich etáp projektu JPÚ (určenie hranice obvodu projektu pozemkových úprav, účelové mapovanie polohopisu a výškopisu, znalecký posudok)
-údaje zistené miestnym prešetrovaním v obci
-osobné údaje z registra obyvateľov Slovenskej republiky (REGOB)
-údaje katastra nehnuteľností  (SPI KN a SGI KN ) platné ku dňu 30.10.2025.
Po načítaní údajov zhotoviteľ pristúpil k samotnému naplneniu RPS a kontrole načítaných údajov. Postup zhotoviteľa pri spracovaní RPS je podrobnejšie uvedený v technickej  správe elaborátu RPS.

Podľa § 10 ods.1 zákona o pozemkových úpravách, okresný úrad  zverejní register pôvodného stavu (§9 ods.1 písm. c) na vhodnom mieste v obci alebo jej časti na 30 dní a doručí register pôvodného stavu združeniu účastníkov. Zároveň doručí každému účastníkovi, ktorého pobyt je známy, výpis z registra pôvodného stavu o pozemkoch a porastoch.

V súlade s uvedeným ustanovením § 10 ods. 1 zákona o pozemkových úpravách, správny orgán zverejnil spracovaný RPS  vo forme oznámenia o zverejnení RPS pod č.OU-BJ-PLO-2026/000090 zo dňa 02.07.2026, ktoré  bolo vyvesené na úradnej tabuli obce Nižný Tvarožec  pred Obecným úradom v Nižnom  Tvarožci od 02.07.2026 do 05.08.2026 s tým, že RPS v rozsahu: zoznam pozemkov pôvodného stavu (časť A) s ich vlastníckymi vzťahmi  (časť B) a mapa RPS boli  v analógovej forme uložené k nahliadnutiu na Obecnom úrade v Nižnom Tvarožci. RPS bol taktiež v uvedenom rozsahu doručený Združeniu účastníkov JPÚ prostredníctvom predsedu predstavenstva – Bc. Dany Karnišovej dňa 02.07.2026. Zároveň bol výpis zaslaný SLOVENSKÉMU POZEMKOVÉMU FONDU, IČO 17335345 a SLOVENSKÉMU VOHOSPODÁRSKEMU PODNIKU, š.p., IČO  36022047.

 Podľa § 10 ods. 2 zákona o pozemkových úpravách, účastníci môžu podať proti údajom   v písomnostiach uvedených v odseku 1 okresnému úradu písomné námietky v lehote 30 dní od ich zverejnenia alebo doručenia.
V nadväznosti na zákonnom stanovenú 30-dňovú lehotu na podávanie námietok a posledné vykázané doručenie výpisu z RPS dňa 03.07.2026, táto lehota uplynula dňa 03.08.2026.

V stanovenej lehote proti zverejneným údajom RPS nebola podaná námietka. 

Dňa 05.08.2026 zhotoviteľ projektu JPÚ doručil správnemu orgánu RPS na schválenie s nasledovným obsahom:
· v analógovej forme – technická správa s prílohou obsahujúcou základné štatistické údaje o RPS, zoznam pozemkov pôvodného stavu s ich vlastníckymi vzťahmi, zoznam tiarch,  zoznam vlastníkov podľa typu účastníka, mapa RPS v mierke 1:1000,
· v elektronickej forme - technická správa s prílohou obsahujúcou základné štatistické údaje o RPS, zoznam pozemkov pôvodného stavu s ich vlastníckymi vzťahmi, zoznam tiarch,  zoznam vlastníkov podľa typu účastníka, mapa RPS v mierke 1:1000 (všetko vo formáte PDF),  údaje písomnej časti RPS v textovom súbore vo formáte údajov na výmenu informácií (FUVI), grafické údaje mapy RPS (VGI) a súbory SPI KN a SGI KN, na ktoré bol vyhotovený RPS.


Správny orgán vykonal kontrolu doručeného RPS, pričom konštatuje, že RPS je spracovaný v súlade so zákonom o pozemkových úpravách a príslušnými právnymi predpismi a preto, podľa § 10 ods. 3 zákona o pozemkových úpravách správny orgán,  RPS schválil.       
      
Na schválenie RPS sa nevzťahuje všeobecný zákon o správnom konaní – zákon č.71/1967 Zb. v znení neskorších predpisov. Schválenie RPS sa oznamuje podľa § 10 ods. 3 zákona o pozemkových úpravách verejnou vyhláškou podľa § 26 ods. 2 zákona č. 71/1967 Zb. o  správnom konaní v znení neskorších predpisov tak, že sa vyvesí na úradnej tabuli a webovom sídle správneho orgánu, na centrálnej úradnej elektronickej tabuli (CUET) podľa § 34 ods.2 zákona č.305/2013 Z.z. v platnom znení (tzv. zákon o e-Governmente) a  tiež na úradnej tabuli obce Nižný Tvarožec po dobu 15 dní. Posledný deň tejto lehoty je dňom doručenia. Do  schváleného RPS je možné nahliadnuť na  správnom orgáne.
       
Schválený RPS správny orgán doručí  podľa § 10 ods.10 zákona o pozemkových úpravách Združeniu účastníkov JPÚ prostredníctvom predsedu predstavenstva.






                                                                                                       Ing. Vasiľ Fignár                 
                        vedúci                                                                         




Doručuje sa: 

1. Obec Nižný Tvarožec, Obecný úrad Nižný Tvarožec, Nižný Tvarožec 34, 086 02 Gaboltov - úradná tabuľa a webové sídlo obce www.niznytvarozec.sk
2. Okresný úrad Bardejov, pozemkový a lesný odbor, Dlhý rad 16, 085 01 Bardejov – úradná tabuľa na adrese Dlhý rad 17, 085 01 Bardejov a  elektronická úradná tabuľa (www.minv.sk)
3. CUET (www.slovensko.sk) 





Na vedomie:

 Geodézia Bardejov, s.r.o., Hurbanova 11, 085 01 Bardejov
 







Vyvesené dňa:                                                     
 (podpis, pečiatka)




Zvesené dňa:                                                                                    
(podpis, pečiatka)                                                            

	Telefón
	Fax
	E-mail
	Internet                             IČO
	

	+421/54/475 57 14

	+421/54 474 6653
	katarina.kimakova@minv.sk
	www.minv.sk                   00151866

